Samarkand

Cita yn Pow Ousbek yw Samarkand ([[Ousbekek: Samarqand po Самарқанд). Hy foblans yn 2004 o 419.600.

Samarkand yw onan a'n citys kottha y'n bys, fondys y'n 14ves kansvledhen O.K.. Y tisplegyas war an Fordh Owrlin, ynter China ha'n Est Kres. Marakanda o hy hanow pan veu an cita kemerys gans Aleksander Veur yn 329 K.O.K..

An ranndir a-dro dhedhi o Kristyon bys dhe dhevedhyans an Arabyon ha'ga kryjans Islam. Ibn Qutaiba a gonkwerryas an cita yn 712, mes yth esa niver a rebellyansow ha marnas wosa trygh dres Emperoureth China ogas dhe Dhowr Talas yn 753 y teuth an cita yn-dann rewl an Moslemyon yn fast. 

Yn 1370, Timur a wrug Samarkand avel penncita y emperoureth. Y teuth pennseri dhyworth pub rann a'n emperoureth dhe oberi ena. Lies drehevyans istorek a veu drehevys yn Oos Timur ha durya bys y'n eur ma. Enkleudhys yw Timur y honan ena. Apoyntys veu an cita avel Ertachva an Bys UNESCO yn 2001.

 Pobel a vri a Samarkand 
 Islam Karimov, Lewydh Pow Ousbek

Klass:Citys yn Asi
Klass:Ertachva an Bys UNESCO